Nikolaus von Üxküll-Gyllenband

Nikolaus Graf (= greve) von Üxküll-Gyllenband (født 14. februar 1877 i Güns i den ungarske delen av Østerrike-Ungarn, død 14. september 1944 i Berlin) var en tysk oberst som var sentral i motstandskampen mot Hitler og sentral i 20. juli-attentatet. Han ble dømt til døden for sin rolle i attentatet.

Hans eldre søster Caroline var mor til Claus von Stauffenberg.

 Liv og virke 
Foreldrene hans var begge døde før han fylte 1 år. Fra 1878 vokste han og hans søsken opp ved hoffet i Stuttgart hos sin tante, grevinne Olga von Üxküll-Gyllenband, hoffdame hos hertuginne Olga av Württemberg.«Olga av Württemberg» (1876-1932) Etter Abitur gikk han i sin fars fotspor som fanejunker i den østerrikske hær fra 1895. Som oberstløytnant forlot han generalstaben i 1918 og bosatte seg i Berlin.Klausa, Ekkehard, «Üxküll-Gyllenband, Nikolaus Graf von» i: Neue Deutsche Biographie 26 (2016), s. 527 [Online-Version]; URL: 

Han stilte seg positiv til den nasjonalsosialistiske maktovertakelsen i starten og arbeidet fra 1936 i Reichskommissariat for prisfastsettelse. Han ble medlem av NSDAP i 1933. Etter utbruddet av andre verdenskrig i 1939 hadde han rekruttert sin søstersønn Claus Stauffenberg til motstand mot nasjonalsosialismen. Senere ble han kontaktperson for Stauffenbergs motstandsgruppe i protektoratene Böhmen og Mähren.

20. juli-attentatet mislyktes, og han ble arrestert tre dager etter. Üxküll oppgav uhyrlighetene i de nazistiske konsentrasjonsleirene som årsak til sitt motstandsarbeid.«Nikolaus von Üxküll-Gyllenband» Den 14. september 1944 ble han dømt til døden etter en summarisk rettssak i Volksgerichtshof under ledelse av den beryktede Roland Freisler. Samtidig ble også offiseren Heinrich Graf zu Dohna-Schlobitten, den tidligere Zentrum-politiker Michael Graf von Matuschka og den katolske presten Hermann Josef Wehrle anklaget og dødsdømt.Biografi  for Michael Graf von Matuschka

Nikolaus von Üxküll-Gyllenband ble hengt i Plötzenseefengselet i Berlin samme dag.

 Litteratur 
 Peter Hoffmann: Claus Schenk Graf von Stauffenberg und seine Brüder. DVA, Stuttgart 1992, ISBN 3-421-06533-0.

Referanser

 Eksterne lenker 
 Minnested for den tyske motstandsbevegelsen

Kategori:Personer fra Vas
Kategori:Tyske arméoffiserer
Kategori:Østerrikske offiserer
Kategori:Adelige tyskere
Kategori:Østerriksk-ungarere fra første verdenskrig
Kategori:Tyskere fra andre verdenskrig
Kategori:Militære opposisjonelle under det tredje rike
Kategori:Tysk militærpersonell (Hæren i Wehrmacht)
Kategori:Medlemmer av NSDAP (innmeldt 1933–1945)
Kategori:Deltakere i 20. juli-attentatet
Kategori:Tyskere dømt for forbrytelser mot det tyske nazi-regimet
Kategori:Henrettede tyskere
Kategori:Personer henrettet ved hengning